**កម្មវត្ថុ៖** សំណុំបែបបទកម្មវិធីអប់រំបុគ្គលទូទាំងរដ្ឋថ្មី (IEP)

សូមចំពោះមាតាបិតា/អាណាព្យាបាល [DISTRICT/School NAME]៖

កាលពីដើមឆ្នាំនេះ ក្រសួងអប់រំបឋមសិក្សា និងមធ្យមសិក្សារដ្ឋម៉ាសេតជូសេត (Massachusetts Department of Elementary and Secondary Education) បានចេញផ្សាយសំណុំបែបបទកម្មវិធីអប់រំបុគ្គលថ្មី (Individualized Education Program, IEP) ដែលត្រូវប្រើនៅក្នុងសាលារៀន និងមណ្ឌលសិក្សាធិការទូទាំងរដ្ឋ ដែលចាប់ផ្តើមក្នុងពេលណាមួយក្នុងរយៈពេលពីរឆ្នាំខាងមុខ។ ក្រុមការងារអប់រំរបស់កូនអ្នកប្តេជ្ញាផ្តល់ការគាំទ្រ និងសេវាកម្មល្អបំផុតដែលអាចធ្វើទៅបានសម្រាប់ដំណើរនៃការអប់រំរបស់កូនអ្នក ហើយការប្រើប្រាស់សំណុំ បែបបទកម្មវិធី IEP ថ្មីរបស់យើងត្រូវបានបង្កើតឡើង ដើម្បីបង្កើនការប្តេជ្ញាចិត្តនោះ។

សំណុំបែបបទកម្មវិធី IEP ទូទាំងរដ្ឋថ្មីនេះ ជួយក្រុមការងារឱ្យកាន់តែមានប្រសិទ្ធភាពដោះស្រាយតម្រូវការរបស់ សិស្សដែលមានសិទ្ធិទទួលបានសេវាអប់រំពិសេស។ សំណុំបែបបទដែលបានកែសម្រួលផ្តោតលើសំខាន់ការប្រមូល ព័ត៌មានពេញលេញអំពីភាពខ្លាំង បញ្ហាប្រឈម និងគោលដៅផ្ទាល់ខ្លួនរបស់កូនអ្នក ដើម្បីបង្កើតផែនការអប់រំដែល មានលក្ខណៈផ្ទាល់ខ្លួនបន្ថែមទៀតសម្រាប់កូនរបស់អ្នក។

យើងជឿជាក់ថាការប្រើប្រាស់សំណុំបែបបទកម្មវិធី IEP ទូទាំងរដ្ឋថ្មីរបស់យើងនឹងផ្តល់អត្ថប្រយោជន៍ជា ច្រើនដល់អ្នក និងកូនរបស់អ្នក។ អត្ថប្រយោជន៍សំខាន់ៗមួយចំនួនរួមមាន៖

* **កិច្ចសហប្រតិបត្តិការដែលធ្វើឱ្យប្រសើរឡើង៖** សំណុំបែបបទនេះ លើកកម្ពស់ទំនាក់ទំនង និងកិច្ចសហការកាន់តែប្រសើរឡើងរវាងលោកអ្នក គ្រូរបស់កូនអ្នក និងក្រុមការងារកម្មវិធី IEP ។ វាលើកទឹកចិត្តឱ្យមានការយល់ដឹងកាន់តែប្រសើរឡើងអំពីតម្រូវការពិសេសរបស់កូនអ្នក ដែលអនុញ្ញាតឱ្យមានយុទ្ធសាស្រ្តគាំទ្រដែលធ្វើឱ្យប្រសើរឡើង។
* **ភាពច្បាស់លាស់ និងភាពស៊ីសង្វាក់គ្នាបន្ថែមទៀត៖** សំណុំបែបបទដែលបានកែសម្រួលត្រូវបានរៀបចំឡើង ដើម្បីធានាបាននូវភាពច្បាស់លាស់ និងភាពស៊ីសង្វាក់គ្នានៅក្នុងដំណើរការកម្មវិធី IEP និងក្នុងការអនុវត្តតម្រូវការរបស់រដ្ឋ និងសហព័ន្ធ។ ភាពស៊ីសង្វាក់គ្នានេះ នឹងជួយសម្រួលដល់ការផ្លាស់ប្តូរកាន់តែរលូនរវាងកម្រិតថ្នាក់ ហើយវាត្រូវបានបង្កើតឡើងជាពិសេស ដើម្បីជួយសិស្សដែលមានពិការភាពក្នុងការផ្លាស់ប្តូរ ទៅកាន់ជីវិតរស់នៅក្រោយវិទ្យាល័យ។
* **ឯកសារទូលំទូលាយអំពីកម្មវិធី៖** សំណុំបែបបទកម្មវិធី IEP ថ្មីផ្តល់នូវគោលការណ៍លម្អិត បន្ថែមទៀត សម្រាប់ការចងក្រងឯកសារអំពីដំណើរការរីកចម្រើន ការស្នាក់នៅ និងសេវាកម្មរបស់ កូនអ្នក។ ការណ៍នេះ នឹងគាំទ្រដល់ការតាមដានសមិទ្ធផលរបស់កូនអ្នកកាន់តែប្រសើរឡើង និងផ្តល់ព័ត៌មានដ៏មានតម្លៃសម្រាប់ការវាយតម្លៃ និងការប៉ាន់ប្រមាណនាពេលអនាគត។

សូមទាក់ទងមកយើងខ្ញុំតាមរយៈ [ព័ត៌មានទំនាក់ទំនង] ប្រសិនបើអ្នកមានសំណួរ ឬបញ្ហាបារម្ភភ្លាមៗទាក់ទងនឹងការអនុវត្តសំណុំបែបបទកម្មវិធី IEP ថ្មីទូទាំងរដ្ឋ។ យើងផ្តល់តម្លៃដល់ភាពជាដៃគូរបស់យើងក្នុងការអប់រំរបស់កូនអ្នក ហើយយើងទន្ទឹងរង់ចាំធ្វើការរួមគ្នា ដើម្បីគាំទ្រតម្រូវការអប់រំរបស់កូនអ្នក។

សម្រាប់ព័ត៌មានបន្ថែមអំពីសំណុំបែបបទកម្មវិធី IEP ទូទាំងរដ្ឋថ្មី សូមចូលទៅកាន់គេហទំព័ររបស់រដ្ឋនៅ៖ <https://www.doe.mass.edu/sped/improveiep>

សម្រាប់ព័ត៌មានមាតាបិតាការអប់រំពិសេសទូទៅ សូមចូលទៅកាន់៖ <https://www.doe.mass.edu/sped/parents.html>

សូមអរគុណចំពោះការបន្តភាពជាដៃគូ និងការគាំទ្ររបស់អ្នក។

ដោយក្តីគោរពខ្ពង់ខ្ពស់

[DISTRICT SIGNATURE BLOCK]